迪羅斯有料 羅馬贏「首都打吡」
2024年04月07日 15:02
東網電視
更多新聞短片
羅馬(右)愈戰愈勇。(Getty Images)
周日(7日)凌晨意甲「首都打吡」,羅馬憑中堅基安盧卡文仙尼頂入角球,以1比0擊敗拉素。羅馬1月中由迪羅斯接手執教後11場聯賽搶到26分,成為自1994/95年球季意甲實行3分制以來,首11場聯賽領軍搶到第3多分數嘅羅馬主帥。
開賽初段,拉素曾經有1次黃金機會,但恩莫比尼射斜出界,戰至42分鐘,保羅戴巴拿開出角球,基安盧卡文仙尼頂勁入網。換邊之後,羅馬攻勢更加銳利,盧卡古長驅直進之後斜傳,艾沙拉維單刀起腳,卻中柱彈出,其後盧卡古亦有1次近門失機,幸好無礙羅馬全取3分。
迪羅斯1月中接替被炒嘅摩連奴,成為羅馬教練後,球隊立即翻生,佢領軍之下11場聯賽取得8勝2和1負,當中敗仗係不敵榜首國際米蘭。另外,迪羅斯亦率領羅馬打入歐霸盃8強,將於周五(12日)凌晨首回合作客AC米蘭。
至於AC米蘭亦喺意甲主場憑基斯甸普列錫、基奧特、拉菲爾利亞奧各入1球,以3比0大勝萊切,取得聯賽5連勝。